News Update: ถูกหวยรางวัลที่ 1 แต่ไม่มีความสุข?! หนุ่มอินเดีย ‘เสียใจ’ ที่ถูกรางวัลใหญ่ 115 ล้านบาท เหตุมีคนขอยืมเงินไม่ขาดสาย จนออกจากบ้านไม่ได้ - FINNOMENA
ความฝันสูงสุดของคุณคืออะไร? เชื่อว่าหนึ่งในคำตอบยอดฮิตทีเล่นทีจริงของหลายคนคือ อยากถูกลอตเตอรี่รางวัลที่ 1 แต่มีชายอินเดียที่รู้สึก ‘เสียใจ’ และ ‘ไม่มีความสุข’ หลังได้รางวัลใหญ่ 115 ล้านบาท มาดูเหตุผลกันว่าทำไม
27 ก.ย. 2565

ความฝันสูงสุดของคุณคืออะไร? เชื่อว่าหนึ่งในคำตอบยอดฮิตทีเล่นทีจริงของหลายคนคือ อยากถูกลอตเตอรี่รางวัลที่ 1 แต่มีชายอินเดียที่รู้สึก ‘เสียใจ’ และ ‘ไม่มีความสุข’ หลังได้รางวัลใหญ่ 115 ล้านบาท มาดูเหตุผลกันว่าทำไม
สำนักข่าวบีบีซีเล่าเรื่องราวของ ‘อะนูป’ ที่ชีวิตปกติของเขาคือ คนขับรถสามล้อในรัฐเกรละ ทางตอนใต้ของอินเดีย แต่เมื่อกลาง ก.ย. เดือนที่ผ่านมา อะนูปถูกลอตเตอรี่รางวัลใหญ่เป็นเงินถึง 250 ล้านรูปี หรือคิดเป็นเงินไทยกว่า 115 ล้านบาท ซึ่งนี่เป็นเหตุการณ์เปลี่ยนชีวิต เพราะมันทำให้เขา ‘ไม่มีความสุข’
“ผมหวังว่าผมจะไม่ถูกลอตเตอรี่ ถูกรางวัลที่ 3 ยังดีเสียกว่า” อะนูปกล่าว
หลังถูกลอตเตอรี่รางวัลใหญ่ สื่ออินเดียต่างพาดหัวข่าวรายงานถึงเรื่องของเขาและครอบครัว เพราะถือเป็นเงินรางวัลก้อนใหญ่ที่สุดในประวัติศาสตร์ของรัฐเกรละ ซึ่งในตอนนั้นอะนูปยังให้สัมภาษณ์อยู่เลยว่า “ผมรู้สึกดีใจมากตอนที่ถูกลอตเตอรี่ คนจำนวนมาก และกล้องของสื่อ มาคอยทำข่าวผมที่บ้าน พวกเรามีความสุขนะ”
แต่ความสุขอยู่ได้ไม่นานเพราะสถานการณ์เกินควบคุม หนึ่งสัปดาห์ต่อมา อะนูปต้องโพสต์วิดีโอลงโซเชียลอ้อนวอนให้เหล่าคนแปลกหน้าเลิกรังควานเขาและครอบครัวเสียที เพราะมีคนเข้ามาขอยืมเงินไม่ขาดสาย
อะนูปเล่าว่า เขาไม่สามารถออกจากบ้านได้ ขนาดลูกชายป่วยเขายังพาลูกไปหาหมอไม่ได้เลย เพราะมีกลุ่มคนที่รุมล้อมบ้านเขา เพื่อมาขอเงินในทุกเช้า
แม้จะบอกกลุ่มคนเหล่านั้นไปแล้วว่ายังไม่ได้เงินมาเลย แต่พวกเขาเหล่านั้นกลับไม่เข้าใจ แม้จะอธิบายไปกี่ครั้งก็ตาม โดยตอนนี้ครอบครัวของอะนูปต้องต้องไปอยู่บ้านญาติเพื่อหนีความสนใจของผู้คนและสื่อมวลชน
ด้านรัฐบาลรัฐเกรละออกมาระบุว่า จะจัดชั้นเรียนสอนการบริหารเงินให้อะนูป 1 วันเต็ม เพื่อให้เขาดูแลจัดการเงินรางวัลที่ได้รับไปได้
อ้างอิง: https://www.bbc.com/thai/articles/c8v428d4lz9o 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ถูกหวย
ลอตเตอรี่
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA